**Mór Városi Önkormányzat Képviselő-testületének**

**141/2025. (IV.9.) határozata**

**Versenyképes Járások Program tárgyában**

1./ Mór Városi Önkormányzat Képviselő-testülete részt kíván venni a Versenyképes Járások Program című felhíváson és annak keretében egyetért az alább felsorolt építési és felújítási munkálatok elvégzésével.

1. Útburkolatfelújítás a Győri úton - ütemezetten
2. Járdafelújítás a Báthori utca páros oldalán az utca teljes hosszában
3. Parkolók építése a Velegi út 24-30. számú házak mögött – II. ütem
4. Járdafelújítás a Szent Borbála utca páratlan és páros oldalán, szükség esetén a csapadékvíz-elvezető árok felújításával – ütemezetten
5. Lépcső akadálymentesítése a Dózsa – Kodály összekötőútról a Kodály utca 35. irányába vezető járdaszakaszon
6. Járdafelújítás az Árpád utca páros oldalán – ütemezetten
7. Parkolóépítés a Millennium téren a Rendelőintézethez vezető út mentén – ütemezetten
8. Járdafelújítás a Kossuth utca 31. sz. háztól a Wekerle utcáig a páratlan oldalon
9. Járdafelújítás a Hunyadi utcában a Bányász utca és Árki utca közötti szakaszon
10. Parkolóépítés a Hunyadi utca – Bányász utca csomópont közelében
11. Járdafelújítás a Mátyás király utcában a Hegyalja utcától a Major utcai gyalogos közhöz csatlakozva
12. Járdaépítés és gyalogos átkelőhely létesítése a Rákóczi utcai járda és a Wekerle utcai gyalogos átkelőhely összekötése érdekében

2./ A Képviselő-testület felhatalmazza a polgármestert a határozat 1. számú mellékletét képező Együttműködési Szándéknyilatkozat aláírására és a fejlesztési igénynek jelen határozat szerinti tartalommal a Járási Fejlesztési Fórum felé történő benyújtására.

3./ A fejlesztési igénynek a Járási Fejlesztési Fórum és a Támogató általi pozitív elbírálása esetén a Képviselő-testület felhatalmazza a polgármestert az Együttműködési Szándéknyilatkozat alapján a konzorciumi megállapodás aláírására, valamint az 1./ pontban foglalt fejlesztési igényekből a főispán értesítésében foglaltaknak megfelelő tartalmú támogatási igény összeállítására és benyújtására a Magyar Államkincstár informatikai felületén.

Határidő: azonnal

Felelős: polgármester (Önkormányzati iroda)

 Fenyves Péter Dr. Taba Nikoletta

 polgármester jegyző